钦定古今图书集成/理学汇编/文学典/第177卷 > 《礼记》 > 《檀弓》
## 钦定古今图书集成/理学汇编/文学典/第177卷 > 《礼记》 > 《檀弓》

“公室视《丰碑》”，三家视“桓楹。”

〈大全〉“丰碑，天子之制；桓楹，诸侯之制。”　疏曰：“凡言视者，比拟之辞。丰，大也。谓用大木为碑，穿凿去碑中之木，使之空，于空间著鹿卢，两头各入碑木以绋之，一头系棺缄，以一头绕鹿卢，既讫，而人各背碑负绋，末头听鼓声，以渐却行而下之也。桓楹，不似碑，形如大楹耳。通而言之亦曰碑。《说文》：‘桓，邮亭表也，如今之桥旁表柱’”也。诸侯二碑，两柱为一碑，而施鹿卢。故郑云“四植”也。